ฟินันซ่าคุยกองตราสารหนี้สั้นผลตอบแทนดี
บลจ.ฟินันซ่า คุยกองตราสารหนี้สั้นผลตอบแทนดี 3.38% ต่อปี
8 ก.ย. 2554

บลจ.ฟินันซ่า คุยกองตราสารหนี้สั้นผลตอบแทนดี 3.38% ต่อปี
 นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า กล่าวว่า อยู่ระหว่างเปิดขาย กองทุนเปิดฟินันซ่าตราสารหนี้ 3 เดือน 8 (FAM FIX 3M8) ให้ประมาณการผลตอบแทน 3.38 % ต่อปี อายุประมาณ 3 เดือน เสนอขายวันที่ 8-13 กันยายน 2554   กองทุนจะพิจารณาลงทุนในตราสารแห่งหนี้ภาครัฐ และ/หรือ ตราสารแห่งหนี้ภาคเอกชน โดยอันดับความน่าเชื่อถือของตราสารหรือผู้ออกตราสารอยู่ในอันดับที่สามารถลงทุนได้  FAM FIX 3M8 จะลงทุนในตั๋วเงินหรือเงินฝากธนาคารในประเทศ ตั๋วแลกเงิน บมจ. บัตรกรุงไทย, บมจ.เอเซียเสริมกิจลีสซิ่ง, บมจ.สวนอุตสาหกรรมโรจนะ, บมจ.ภัทรลีสซิ่ง, บมจ. Double A (1991), บมจ. แลนด์แอนด์เฮาส์, บมจ. ควอลิตี้เฮาส์, บมจ.พฤกษาเรียลเอสเตท และ บมจ.เอเชี่ยนพร็อพเพอร์ตี้ ดีเวลลอปเมนท์ และตั๋วเงินคลังหรือพันธบัตรธนาคารแห่งประเทศไทย “จะเห็นได้ว่ากองทุนตราสารหนี้ระยะสั้นในช่วงนี้ จะเป็นการลงทุนในประเทศและมีสัดส่วนของตั๋วแลกเงินของบริษัทเอกชนเป็นส่วนใหญ่ โดยเราจะเห็นประมาณอัตราผลตอบแทนอยู่ที่ 3.2% - 3.35% ต่อปี  มั่นใจทางเรา บลจ.ฟินันซ่า ให้ผลตอบแทนที่จูงใจสุดที่ 3.38% ต่อปี” นายธีรพันธุ์ กล่าว นายธีรพันธุ์ กล่าวอีกว่า ในช่วงนี้แนะนำให้ลงทุนในตราสารหนี้ระยะสั้น เพื่อหลบภาวะตลาดการเงินและทองคำที่กำลังผันผวนมาก เนื่องจากปัจจัยจากภายนอกประเทศเป็นหลัก